в Китай да се увеличи до степен, че да може да поеме съществуващия капацитет, а още по-малко след планираното увеличение. Освен това наличието на мерки, които вече са въведени на редица други пазари, създава голяма вероятност от значително увеличение на дъмпинговия внос, ако мерките в Съюза бъдат отменени.
 4.2. Привлекателност на пазара на Съюза
 (198)
 Привлекателността на пазара на Съюза за китайския износ беше очевидна, като се има предвид продължаващото и масирано присъствие дори при наличието на мерки, като той достига 30 % до 50 % от пазарния дял на Съюза.
 (199)
 Привлекателността на пазара на Съюза се подчертаваше и от факта, че китайски инвеститор изгражда нов завод с капацитет до 60 000 тона в Съюза (63).
 (200)
 Освен това китайският износ за други важни пазари, като например САЩ, Бразилия, Колумбия, Индия или Тайланд беше ограничен поради наличието на мерки за търговска защита.
 (201)
 Привлекателността на пазара на Съюза се потвърждаваше допълнително от посочените по-долу ценови елементи.
 4.3. Връзка между експортните цени за трети държави и ценовото ниво в Съюза
 (202)
 Експортните цени за трети държави на четирите оказали съдействие дружества бяха с 20 до 40 % по-ниски от експортните цени за Съюза, което отново подчертава неговата привлекателност.
 4.4. Практики на заобикаляне
 (203)
 Практиките на заобикаляне през Малайзия, довели до налагането през януари 2016 г. на мита поради заобикалянето на мерките, както е посочено в съображение 5, допълнително подчертаваха привлекателността на пазара на Съюза за китайския износ.
 4.5. Вероятни цени и дъмпингови маржове при отмяна на мерките
 (204)
 Както е разяснено по-горе, голяма част от китайския износ е продължила да е дъмпингова.
 (205)
 Освен това всичко сочеше, че продажбите ще се извършват на дъмпингови нива, ако срокът на действие на мерките изтече.
 (206)
 Първо, фактът, че всички дружества с ангажименти са продавали точно на минималната цена на вноса по съответния ангажимент, показва, че той служи за минимална стойност. При липсата на такъв долен праг и изправени пред конкуренция от страна на друг китайски износ на цени, които са с 30 %—40 % по-ниски от тези в ангажимента, дружествата ще трябва да продават на тези по-ниски цени, за да останат на пазара. Това по всяка вероятност би довело до по-високи дъмпингови маржове за всички дружества, които са обект на ангажимента.
 (207)
 Второ, заобикалянето на мерките можеше да се счита за допълнителен фактор, който показва интереса на износителите към навлизане на пазара на Съюза и неспособността им да се конкурират на пазара на Съюза при недъмпингови нива на цените. Налице беше също така тенденция на нелоялно ценообразуване от страна на китайските дружества, когато те изнасят за други пазари, както е видно от големия брой мерки за търговска защита във връзка с лимонената киселина в трети държави, посочени в съображение 200.
 (208)
 Трето, експортните цени за трети държави на четирите оказали съдействие дружества бяха много по-ниски от тези за Съюза, което показва вероятност за по-голям спад на експортните цени, а оттам и за допълнително увеличение на дъмпинговите маржове, ако срокът на действие на мерките изтече.
 4.6. Заключение
 (209)
 В случай че срокът на